Marina and the Diamonds
Marina Lambrini Diamandis (gr. Μαρίνα-Λαμπρινή Διαμαντή, g. 1985 m. spalio 10 d.) geriau žinoma kaip Marina and the Diamonds – britų atlikėja iš Brinmoro. Atlikėja augo Velse. Kai buvo paauglė persikėlė į Londoną. 2009 m. užėmė antrąją vietą BBC konkurse „Sound of 2010“. Jos debiutinis studijinis albumas „The Family Jewels“ buvo išleistas 2010 m. ir užėmė 5-ąją poziciją JK albumų tope. Albumui buvo suteiktas auksinis sertifikatas. Singlas iš albumo „Hollywood“ užėmė 12-ąją poziciją JK singlų tope. Antrasis atlikėjos albumas „Electra Heart“ pasiekė 1-ąją poziciją JK albumų tope, o pagrindinis albumo singlas „Primadonna“ pasiekė 11-ąją poziciją. Trečiasis studijinis albumas „Froot“ buvo išleistas 2015 m. JK jis pasiekė 10-ąją poziciją topuose, o JAV 8-ąją. 2023 m. duomenimis, atlikėja yra išleidusi penkis studijinius albumus, iš kurių naujausiasis, „Ancient Dreams in a Modern Land“, išleistas 2021 m. birželį.